ETA:n sekakomitean päätös N:o 90/2001, tehty 13 päivänä heinäkuuta 2001, ETA-sopimuksen liitteiden II (Tekniset määräykset, standardit, testaus ja varmentaminen) ja XX (Ympäristö) muuttamisesta



Virallinen lehti nro L 251 , 20/09/2001 s. 0015 - 0016



ETA:n sekakomitean päätös N:o 90/2001, tehty 13 päivänä heinäkuuta 2001, ETA-sopimuksen liitteiden II (Tekniset määräykset, standardit, testaus ja varmentaminen) ja XX (Ympäristö) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 24 päivänä syyskuuta 1999 tehdyllä ETA:n sekakomitean päätöksellä N:o 106/1999(1). (2) Sopimuksen liite XX muutettiin 19 päivänä kesäkuuta 2001 tehdyllä ETA:n sekakomitean päätöksellä N:o 80/2001(2). (3) Neuvoston direktiiviin 93/12/ETY(3) tehtyä mukautusta on tarpeen tarkistaa Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen johdosta. (4) Bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annettu Euroopan parlamentin ja neuvoston direktiivi 98/70/EY(4) olisi otettava osaksi sopimusta. (5) Tiettyjen nestemäisten polttoaineiden rikkipitoisuuden vähentämisestä ja direktiivin 93/12/ETY muuttamisesta 26 päivänä huhtikuuta 1999 annettu neuvoston direktiivi 1999/32/EY(5) olisi otettava osaksi sopimusta. (6) Islanti saa jatkaa meriliikenteessä sellaisten kaasuöljyjen käyttöä, joiden rikkipitoisuus ylittää direktiivissä vahvistetut rajat, ON PÄÄTTÄNYT SEURAAVAA: 1 artikla Muutetaan sopimuksen liitteessä II olevan XVII luvun 6 kohta (neuvoston direktiivi 93/12/ETY) seuraavasti: 1. Lisätään teksti seuraavasti: ", sellaisena kuin se on muutettuna seuraavilla: - 398 L 0070: Euroopan parlamentin ja neuvoston direktiivi 98/70/EY, annettu 13 päivänä lokakuuta 1998 (EYVL L 350, 28.12.1998, s. 58). - 399 L 0032: Neuvoston direktiivi 1999/32/EY, annettu 26 päivänä huhtikuuta 1999 (EYVL L 121, 11.5.1999, s. 13)(6)." 2. Poistetaan mukautusteksti. 2 artikla Lisätään sopimuksen liitteessä II olevan XVII luvun 6 kohdan (neuvoston direktiivi 93/12/ETY) jälkeen kohta seuraavasti: "6a. 398 L 0070: Euroopan parlamentin ja neuvoston direktiivi 98/70/EY, annettu 13 päivänä lokakuuta 1998, bensiinin ja dieselpolttoaineiden laadusta ja neuvoston direktiivin 93/12/ETY muuttamisesta (EYVL L 350, 28.12.1998, s. 58)." 3 artikla Lisätään sopimuksen liitteessä XX olevan 21ac kohdan (Euroopan parlamentin ja neuvoston direktiivi 1999/94/EY) jälkeen kohta seuraavasti: "21ad. 399 L 0032: Neuvoston direktiivi 1999/32/EY, annettu 26 päivänä huhtikuuta 1999, tiettyjen nestemäisten polttoaineiden rikkipitoisuuden vähentämisestä ja direktiivin 93/12/ETY muuttamisesta (EYVL L 121, 11.5.1999, s. 13)(7). Tätä sopimusta sovellettaessa direktiiviä koskee seuraava mukautus: Lisätään 4 artiklan 2 kohtaan ilmaisun 'alueen' jälkeen ilmaisu 'Islanti koko sen alueen tai joidenkin sen osien osalta'." 4 artikla Euroopan parlamentin ja neuvoston direktiivin 98/70/EY ja neuvoston direktiivin 1999/32/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 5 artikla Tämä päätös tulee voimaan 14 päivänä heinäkuuta 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(8). 6 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 13 päivänä heinäkuuta 2001. ETA:n sekakomitean puolesta Puheenjohtaja E. Bull (1) EYVL L 325, 21.12.2000, s. 11. (2) EYVL L 238, 6.9.2001, s. 31. (3) EYVL L 74, 27.3.1993, s. 81. (4) EYVL L 350, 28.12.1998, s. 58. (5) EYVL L 121, 11.5.1999, s. 13. (6) Direktiivi on lueteltu myös sopimuksen liitteessä XX olevassa 21ad kohdassa. (7) Direktiivi on lueteltu myös sopimuksen liitteessä II olevan XVII luvun 6 kohdassa. (8) Valtiosäännön asettamista vaatimuksista ei ole ilmoitettu.